ආණ්ඩුවට එරෙහිව ඉදිරිපත් කිරීමට යන විශ්වාසභංග යෝජනාවට මන්ත්‍රීවරුන් එකසිය පහළොස් දෙනකුගේ අත්සන් ලැබී ඇති බවත්, එය ලබන 03 වැනිදා කතානායකවරයාට භාර දෙන බවත් සමගි ජනබලවේගය මන්ත්‍රීවරුන් එහිදී පෙන්වා දී ඇත.ආණ්ඩුවට බහුතරය නැති බව පෙන්වීමේ පරීක්ෂණයක් ලෙස ලබන 4 වැනිදා නියෝජ්‍ය කථානායක තේරීමේ අවස්ථාවේදී ස්වාධීන මන්ත්‍රී කණ්ඩායමෙන් අයකු ඉදිරිපත් කිරීම සම්බන්ධයෙන් ද එහිදී සාකච්ඡා වී ඇත.ඒ හරහා ලබාදෙන පණිවුඩයත් සමග විශ්වාසභංග යෝජනාව විවාදයට ගැනීම සහ අන්තර්කාලීන ආණ්ඩුවක් පිහිටුවීම සම්බන්ධයෙන් ද එහිදී සාකච්ඡා වී ඇතැයි දැනගන්නට ඇත.